CELEX: 62018TA0655
Language: el
Date: 2021-10-13 00:00:00
Title: Υπόθεση T-655/18: Απόφαση του Γενικού Δικαστηρίου της 13ης Οκτωβρίου 2021 — Aupicon κ.λπ. κατά ΕΥΕΔ (Υπαλληλική υπόθεση – Υπάλληλοι – Έκτακτοι υπάλληλοι – Συμβασιούχοι υπάλληλοι – Αποδοχές – Προσωπικό της ΕΥΕΔ τοποθετημένο σε τρίτη χώρα – Άρθρο 10 του παραρτήματος X του ΚΥΚ – Ετήσια αξιολόγηση της αποζημίωσης συνθηκών διαβίωσης – Κατευθυντήριες γραμμές για τη μέθοδο καθορισμού της αποζημίωσης συνθηκών διαβίωσης – Απόφαση η οποία καθορίζει στο 20 % το ποσοστό της αποζημίωσης συνθηκών διαβίωσης που καταβάλλεται στο προσωπικό που είναι τοποθετημένο στην Γκάνα – Μη κατάρτιση του ερωτηματολογίου που απαιτείται σύμφωνα με τις κατευθυντήριες γραμμές – Διαδικαστική πλημμέλεια – Πρόδηλη πλάνη εκτιμήσεως)

6.12.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 490/29
            
         
      Απόφαση του Γενικού Δικαστηρίου της 13ης Οκτωβρίου 2021 — Aupicon κ.λπ. κατά ΕΥΕΔ
      (Υπόθεση T-655/18) (1)
      
      (Υπαλληλική υπόθεση - Υπάλληλοι - Έκτακτοι υπάλληλοι - Συμβασιούχοι υπάλληλοι - Αποδοχές - Προσωπικό της ΕΥΕΔ τοποθετημένο σε τρίτη χώρα - Άρθρο 10 του παραρτήματος X του ΚΥΚ - Ετήσια αξιολόγηση της αποζημίωσης συνθηκών διαβίωσης - Κατευθυντήριες γραμμές για τη μέθοδο καθορισμού της αποζημίωσης συνθηκών διαβίωσης - Απόφαση η οποία καθορίζει στο 20 % το ποσοστό της αποζημίωσης συνθηκών διαβίωσης που καταβάλλεται στο προσωπικό που είναι τοποθετημένο στην Γκάνα - Μη κατάρτιση του ερωτηματολογίου που απαιτείται σύμφωνα με τις κατευθυντήριες γραμμές - Διαδικαστική πλημμέλεια - Πρόδηλη πλάνη εκτιμήσεως)
      (2021/C 490/30)
      Γλώσσα διαδικασίας: η γαλλική
      
         Διάδικοι
      
      
         Προσφεύγοντες: Delphine Aupicon (Γκαμπορόνε, Μποτσουάνα) και δέκα άλλοι προσφεύγοντες των οποίων τα ονόματα παρατίθενται στο παράρτημα της αποφάσεως (εκπρόσωπος: N. de Montigny, δικηγόρος)
      
         Καθής: Ευρωπαϊκή Υπηρεσία Εξωτερικής Δράσης (εκπρόσωποι: S. Marquardt και R. Spáč, επικουρούμενοι από τον M. Troncoso Ferrer, τον F.-M. Hislaire και την C. García Fernández, δικηγόρους)
      
         Αντικείμενο
      
      Προσφυγή δυνάμει του άρθρου 270 ΣΛΕΕ με αίτημα την ακύρωση, αφενός, της από 19 Δεκεμβρίου 2017 αποφάσεως του αρμόδιου για τον προϋπολογισμό και τη διοίκηση γενικού διευθυντή της ΕΥΕΔ περί καθορισμού της αποζημίωσης συνθηκών διαβίωσης κατά το άρθρο 10 του παραρτήματος X του ΚΥΚ για το έτος 2018, κατά το μέτρο που με αυτήν καθορίστηκε το ποσοστό της αποζημίωσης συνθηκών διαβίωσης που καταβάλλεται στο προσωπικό της Ευρωπαϊκής Ένωσης που είναι τοποθετημένο στην Γκάνα στο 20 % του ποσού αναφοράς και, αφετέρου, εφόσον απαιτείται, του εκκαθαριστικού σημειώματος αποδοχών Ιανουαρίου 2018 των προσφευγόντων καθόσον με αυτό εφαρμόζεται για πρώτη φορά η εν λόγω απόφαση.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την από 19 Δεκεμβρίου 2017 απόφαση του αρμόδιου για τον προϋπολογισμό και τη διοίκηση γενικού διευθυντή της ΕΥΕΔ περί καθορισμού της αποζημίωσης συνθηκών διαβίωσης κατά το άρθρο 10 του παραρτήματος X του ΚΥΚ για το έτος 2018, κατά το μέτρο που με αυτήν καθορίστηκε το ποσοστό της αποζημίωσης συνθηκών διαβίωσης που καταβάλλεται από την 1η Ιανουαρίου 2018 στο προσωπικό της Ευρωπαϊκής Ένωσης που είναι τοποθετημένο στην Γκάνα στο 20 % του ποσού αναφοράς.
               
            
                  2)
               
               
                  Ακυρώνει τα εκκαθαριστικά σημειώματα μισθοδοσίας της Delphine Aupicon και των λοιπών προσφευγόντων των οποίων τα ονόματα παρατίθενται στο παράρτημα της αποφάσεως, τα οποία καταρτίστηκαν από την ΕΥΕΔ για τον Ιανουάριο του 2018, κατά το μέτρο που με αυτά εφαρμόζεται η από 19 Δεκεμβρίου 2017 απόφαση της ΕΥΕΔ που καθορίζει, από την 1η Ιανουαρίου 2018, το ποσοστό της αποζημίωσης συνθηκών διαβίωσης που καταβάλλεται στο προσωπικό της Ένωσης που είναι τοποθετημένο στην Γκάνα στο 20 % του ποσού αναφοράς.
               
            
                  3)
               
               
                  Καταδικάζει την ΕΥΕΔ στα δικαστικά έξοδα.
               
            
         (1)  EE C 25 της 21.1.2019.